Εκκλησία του Ούρνες Στάβε

Η Εκκλησία του Ούρνες Στάβε (νορβηγικά: Urnes stavkyrkje) είναι ξύλινη εκκλησία του 12ου αιώνα στην περιοχή Ούρνες του δήμου Λούστερ στην κομητεία Βέστλαντ της Νορβηγίας. Η εκκλησία βρίσκεται στην ανατολική πλευρά των νορβηγικών φιόρδ, ακριβώς απέναντι από το χωριό Σόλβορν και περίπου 5 χλμ (3,1 μίλια) ανατολικά του χωριού Χάφσλο. Είναι μια από τις παλαιότερες ξύλινες εκκλησίες στη Νορβηγία ενώ τμήματα της ξύλινης κατασκευής χρονολογούνται από το δεύτερο μισό του 11ου αιώνα. Χτίστηκε κατά τη δομή της βασιλικής εκκλησίας, εμπνευσμένη από τους μεσαιωνικούς χριστιανικούς ναούς, με κυλινδρικές στήλες και ημικυκλικές καμάρες στο εσωτερικό. Η διακόσμηση των εσωτερικών στηλών και στο εξωτερικό της εκκλησίας ενσωματώνει τα στοιχεία του μετασχηματισμού, της αφομοίωσης και της υιοθέτησης του πολιτισμού των Βίκινγκ. Η βόρεια πύλη της εκκλησίας χαρακτηρίζεται από το ύφος της πόλης Ούρνες, το οποίο περιέχει διακοσμητικά στοιχεία από τη νορβηγική μυθολογία και χρονολογείται τον 12ο αιώνα. Ο ναός αυτός είναι ιδιοκτησία της Fortidsminneforeningen (Εταιρεία για τη Διατήρηση των Νορβηγικών Αρχαίων Μνημείων) από το 1881. Το 1979 ο ναός Ούρνες Στάβε μπήκε στη Λίστα με τα Μνημεία Παγκόσμιας Κληρονομιάς της UNESCO. Φωτογραφίες Κτίριο Ανάγλυφες παραστάσεις Εσωτερικό του ναού Λογοτεχνία Krogh, Knud J. (2011): Urnesstilens kirke – Forgængeren for den nuværende kirke på Urnes. Oslo. (ISBN 978-82-530-3400-3) Παραπομπές This article is based on a translation of the corresponding article from the Norwegian Wikipedia, retrieved on 14 April 2005 and updated on 15 October 2005. Εξωτερικοί σύνδεσμοι Πολυμέσα σχετικά με το θέμα Εκκλησία του Ούρνες Στάβε στο Wikimedia Commons Urnes stave church in Stavkirke.info – στα νορβηγικά Urnes stave church in Fortidsminneforeningen – στα νορβηγικά Fortidsminneforeningens stave church pages – στα νορβηγικά (υπάρχουν σελίδες στα αγγλικά και τα γερμανικά) Περιγραφή και φωτογραφίες από τον ναό Ούρνες Στάβε – στα ολλανδικά